VENDIM
Nr. 132, datë 16.8.2017

MBI FILLIMIN E PROCEDURËS PËR LICENCIMIN E SHOQËRISË “THE BLUE STAR” NË AKTIVITETIN E TREGTIMIT TË ENERGJISË ELEKTRIKE

Në mbështetje të neneve 16; 37, pika 2, germa “d” të ligjit nr. 43/2015 “Për sektorin e energjisë elektrike”, neneve 4, pika 1, germa “e”; 5, pika 1 germa “e”; 13 të rregullores “Për procedurat dhe afatet
për  dhënien,  modifikimin, transferimin,  rinovimin  ose  heqjen  e  licencave në  sektorin  e  energjisë
elektrike”, të miratuar me vendimin e bordit të ERE-s nr. 109, datë 29.6.2016, si dhe neneve 15 dhe 19 të
“Rregullave për organizimin, funksionimin dhe procedurat e ERE-s”, miratuar me vendimin e bordit të
ERE nr. 96, datë 17.6.2016; bordi i Entit Rregullator të Energjisë (ERE), në mbledhjen e tij të datës
16.8.2017, mbasi shqyrtoi relacionin për licencim në aktivitetin e tregtimit  të  energjisë  elektrike  të
shoqërisë “The Blue Star” sh.p.k., të përgatitur nga Drejtoria e Licencimit dhe Monitorimit të Tregut, konstatoi se:
Aplikimi i shoqërisë “The Blue Star” sh.p.k. plotëson pjesërisht kërkesat e parashikuara nga ERE në rregulloren “Për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike” si më poshtë:
- Formati i aplikimit (neni 9, pika 1, germat “a”, “b”, “c”) është plotësuar tërësisht.
- Dokumentacioni juridik, administrativ dhe pronësor (neni 9, pika 2, germat , “b”, “c”,  “e”) është plotësuar tërësisht.
- Dokumentacioni financiar dhe fiskal (neni 9, pika 3, germat “a”, “b”, “c” “d”) është plotësuar tërësisht.
- Dokumentacioni tekniko - ekonomik (neni 9, pika 4.8, germa “c”) është plotësuar tërësisht. Në lidhje me mungesën e dokumentacionit, që ka të bëjë me:
- Nenin 9, pika 2, germa “a” (akti i themelimit të shoqërisë);
- Neni 9, pika 2, germa “d” (vërtetimi nga gjykata);
- Neni 9, pika 4.8, germa “a”/”d”, sasia e energjisë elektrike e parashikuar për t’u tregtuar sipas viteve;
germa “b”, kapitali financiar i parashikuar për ushtrimin e këtij aktiviteti; do të njoftohet subjekti që në
bazë të rregullores “Për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, t’i paraqesë këto në ERE brenda afateve të
përcaktuara.
Për gjithë sa më sipër, bordi i ERE-s

VENDOSI:

1. Të fillojë procedurën për licencimin e shoqërisë “The Blue Star” sh.p.k. në aktivitetin e tregtimit të energjisë elektrike për një afat 5-vjeçar.
2.	Drejtoria e Licencimit dhe Monitorimit të Tregut të njoftojë aplikuesin për vendimin e bordit të
ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare.

